มันนี่ทูเดย์
สำนักงานบริหารหนี้สาธารณะ (สบน.) รายงานตัวเลขหนี้สาธารณะคงค้าง ณ สิ้นเดือน พ.ย. 2557
10 ม.ค. 2558

หนี้สาธารณะลดหมื่นล้าน
สำนักงานบริหารหนี้สาธารณะ (สบน.) รายงานตัวเลขหนี้สาธารณะคงค้าง ณ สิ้นเดือน พ.ย. 2557 ลดลงสุทธิ 1.42 หมื่นล้านบาท จากเดือนก่อนหน้าอยู่ที่ 5.62 ล้านล้านบาท หรือคิดเป็น 46.12% ของผลิตภัณฑ์มวลรวมในประเทศ (จีดีพี) โดยลดลงทั้งหนี้รัฐบาล สถาบันการเงิน และรัฐวิสาหกิจ ทั้งนี้ หนี้ในประเทศลดลง 4,329 ล้านบาท จากเงินกู้เพื่อชดเชยการขาดดุลงบประมาณและการบริหารหนี้ลดลง 5,248 ล้านบาท เนื่องจากการกู้เพื่อชดเชยการ ขาดดุลงบประมาณ ทั้งการออกพันธบัตรรัฐบาล 9,970 ล้านบาท และเงินกู้ระยะสั้น 2.7 หมื่นล้านบาท ลดลง 5,792 ล้านบาท